क्रांती गौड

क्रांती गौड (११ ऑगस्ट, २००३:घुवारा, मध्यप्रदेश, भारत - ) ही कडून आंतरराष्ट्रीय क्रिकेट खेळणारी खेळाडू आहे. ती देशांतर्गत स्पर्धांमध्ये मध्य प्रदेश आणि महिला प्रीमियर लीगमध्ये यूपी वॉरियर्सकडून खेळते. गौड २०२५ महिला क्रिकेट विश्वचषक जिंकणाऱ्या भारतीय संघाचा भाग होती.

 देशांतर्गत कारकीर्द 
गौड मध्य प्रदेश महिला क्रिकेट संघाकडून देशांतर्गत क्रिकेट खेळते. तिने २०२४-२५ च्या बंगालविरुद्धच्या सिनियर महिला वनडे ट्रॉफीच्या अंतिम सामन्यात ४ गडी बाद केले. ती मध्य प्रदेश अंडर-२३ संघाकडूनही खेळली आहे.

डिसेंबर २०२४ मध्ये झालेल्या तिसऱ्या महिला प्रीमियर लीग लिलावात, गौडला युपी वॉरियर्स फ्रँचायझीने ₹१० लाखांना खरेदी केले. २०२३ मध्ये इसी वाँगनंतर डब्लूपीएल मध्ये चार गडी बाद करणारी ती दुसरी सर्वात तरुण क्रिकेट खेळाडू ठरली. तिचा पहिला डब्लूपीएल बळी तिला मेग लॅनिंगला क्लीन बोल्ड करून मिळाला होता.

आंतरराष्ट्रीय कारकीर्द
एप्रिल २०२५ मध्ये, गौडची श्रीलंका तिरंगी मालिकेत काश्वी गौतमच्या बदली खेळाडू म्हणून राष्ट्रीय संघात निवड झाली. तिने ११ मे रोजी यजमान श्रीलंका विरुद्ध तिरंगी मालिकेच्या अंतिम सामन्यात एकदिवसीय पदार्पण केले. नंतर तिला इंग्लंडविरुद्धच्या बाहेरच्या मालिकेसाठी एकदिवसीय आणि टी२० संघात स्थान देण्यात आले. गौडने १२ जुलै रोजी त्या मालिकेत आंतरराष्ट्रीय टी२० पदार्पण केले. चेस्टर-ली-स्ट्रीट येथे खेळल्या गेलेल्या तिसऱ्या आणि शेवटच्या एकदिवसीय सामन्यात, मालिका १-१ ने बरोबरीत असताना, तिने तिचे पहिले बळींचे पंचक घेतले, ज्यामुळे भारताला १३ धावांनी विजय मिळाला. तिने ५२ धावा देत ६ गडी बाद केले आणि २१ वर्षे आणि ३४५ दिवसांत, महिलांच्या एकदिवसीय सामन्यात पाच विकेट घेणारी सर्वात तरुण भारतीय खेळाडू बनली, झुलन गोस्वामीचा विक्रम मागे टाकला.

सातत्यपूर्ण कामगिरीनंतर, गौडला २०२५ विश्वचषकासाठी संघात स्थान देण्यात आले. ५ ऑक्टोबर रोजी, कोलंबो येथे पाकिस्तानविरुद्धच्या भारताच्या साखळी टप्प्यातील सामन्यात, तिने तीन गडी बाद केले आणि संघाला ८८ धावांनी विजय मिळवून दिला. तिला सामनावीराचा पुरस्कार देण्यात आला. २०२५ विश्वचषक स्पर्धेत तिने ८ सामन्यांमध्ये ९ बळी मिळवले.

संदर्भयादी

वर्ग:भारताच्या महिला क्रिकेट खेळाडू
वर्ग:स्त्री चरित्रलेख